ประกาศคณะกรรมการกํากับตลาดทุนที่ ทธ. 7/2557เรื่อง หลักเกณฑ์ เงื่อนไข และวิธีการในการซื้อขายหน่วยของ โครงการจัดการลงทุนต่างประเทศ อาศัยอํานาจตามความในมาตรา 16/6 และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ให้ยกเลิกประกาศคณะกรรมการกํากับตลาดทุน ที่ ทธ. 41/2555 เรื่อง หลักเกณฑ์ เงื่อนไข และวิธีการในการซื้อขายหน่วยของโครงการจัดการลงทุนต่างประเทศแก่ผู้ลงทุนสถาบันหรือผู้ลงทุนรายใหญ่ ลงวันที่ 17 สิงหาคม พ.ศ. 2555 ข้อ ๒ ในประกาศนี้ คําว่า "ผู้ลงทุนสถาบัน" และ "ผู้ลงทุนรายใหญ่" ให้มีความหมายเช่นเดียวกับบทนิยามคําดังกล่าวตามที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบันและผู้ลงทุนรายใหญ่ "โครงการจัดการลงทุนต่างประเทศ" หมายความว่า โครงการจัดการลงทุน (collective investment scheme) ที่จัดตั้งขึ้นตามกฎหมายต่างประเทศ "หน่วย" หมายความว่า หลักทรัพย์ประเภทหุ้นของบริษัท (investment company) หรือหลักทรัพย์ประเภทใบทรัสต์ของกองทรัสต์ (unit trust) ที่มีวัตถุประสงค์ในการลงทุนในหลักทรัพย์หรือตราสารทางการเงิน "ผู้รับผิดชอบในการดําเนินการ" (CIS Operator) หมายความว่า ผู้รับผิดชอบในการดําเนินการของโครงการจัดการลงทุนต่างประเทศ "หน่วยงานกํากับดูแลหลัก" (home regulator) หมายความว่า หน่วยงานกํากับดูแลตลาดทุนของประเทศที่โครงการจัดการลงทุนต่างประเทศได้รับอนุมัติให้จัดตั้งหรือขึ้นทะเบียนหรือผู้รับผิดชอบในการดําเนินการ อยู่ภายใต้การกํากับดูแลของหน่วยงานดังกล่าวข้อ ๓ ประกาศนี้ให้ใช้บังคับกับบริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ ซึ่งให้บริการในการซื้อขายหน่วยของโครงการจัดการลงทุนต่างประเทศ ข้อ ๔ สํานักงานอาจกําหนดแนวทาง (guideline) ในรายละเอียดเพื่อประโยชน์ในการปฏิบัติตามประกาศนี้ได้ และเมื่อมีการปฏิบัติตามแนวทางดังกล่าวให้ถือว่าได้ปฏิบัติตามประกาศนี้แล้วข้อ ๕ ให้บริษัทหลักทรัพย์ให้บริการซื้อขายหน่วยของโครงการจัดการลงทุนต่างประเทศ ได้เฉพาะหน่วยที่อยู่ในรายชื่อซึ่งเปิดเผยไว้เป็นการทั่วไปบนเว็บไซต์ของสํานักงานซึ่งผ่านการตรวจสอบจากสํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการตรวจสอบและการเปิดเผยรายชื่อหน่วยของโครงการจัดการลงทุนต่างประเทศข้อ ๖ ในการให้บริการซื้อขายหน่วยของโครงการจัดการลงทุนต่างประเทศ บริษัทหลักทรัพย์ต้องปฏิบัติตามหลักเกณฑ์ดังต่อไปนี้ (1) รับคําสั่งซื้อขายในวันและเวลาทําการที่กําหนดไว้ในการเสนอขายหน่วยของโครงการจัดการลงทุนต่างประเทศที่ได้เผยแพร่ในประเทศที่หน่วยงานกํากับดูแลหลักตั้งอยู่ เว้นแต่วันและเวลาที่กําหนดในเอกสารดังกล่าวเป็นวันและเวลาปิดทําการของบริษัทหลักทรัพย์ บริษัทหลักทรัพย์อาจไม่รับคําสั่งซื้อขายหน่วยของโครงการจัดการลงทุนต่างประเทศในวันปิดทําการดังกล่าวก็ได้ แต่ต้องแจ้งให้ผู้ลงทุนทราบการไม่รับคําสั่งซื้อขายในวันและเวลาดังกล่าวล่วงหน้าในระยะเวลาที่เหมาะสม (2) ปฏิบัติตามหลักเกณฑ์ในประกาศคณะกรรมการกํากับตลาดทุนที่เกี่ยวกับการให้คําแนะนําการลงทุนและการให้บริการเกี่ยวกับการซื้อขายหน่วยลงทุนโดยอนุโลม เว้นแต่ในกรณีที่ในประกาศนี้กําหนดหลักเกณฑ์ไว้เป็นการเฉพาะแล้วข้อ ๗ ก่อนการตกลงรับเป็นตัวแทนขายหน่วยของโครงการจัดการลงทุนต่างประเทศ บริษัทหลักทรัพย์ต้องจัดให้มีข้อตกลงเป็นลายลักษณ์อักษรกับผู้รับผิดชอบในการดําเนินการ อย่างน้อยในเรื่องดังต่อไปนี้ (1) ในกรณีที่เป็นการขายหน่วยของโครงการจัดการลงทุนต่างประเทศให้แก่ผู้ลงทุนสถาบันหรือผู้ลงทุนรายใหญ่ ให้ผู้รับผิดชอบในการดําเนินการจัดส่งข้อมูลอย่างเดียวกับข้อมูลที่บุคคลดังกล่าวมีหน้าที่ตามกฎหมายหรือกฎเกณฑ์ที่ต้องส่งข้อมูลนั้นต่อผู้ลงทุนหรือหน่วยงานกํากับดูแลหลักให้แก่บริษัทหลักทรัพย์ พร้อมทั้งต้องรับรองเป็นลายลักษณ์อักษรด้วยว่าข้อมูลดังกล่าวเป็นข้อมูลเดียวกับที่ได้ส่งให้แก่ผู้ลงทุนหรือหน่วยงานกํากับดูแลหลัก แล้วแต่กรณี (2) ให้ผู้รับผิดชอบในการดําเนินการจัดส่งข้อมูลที่มีผลกระทบอย่างมีนัยสําคัญต่อโครงการจัดการลงทุนต่างประเทศต่อผู้ลงทุนให้แก่บริษัทหลักทรัพย์โดยไม่ชักช้า (3) ให้ผู้รับผิดชอบในการดําเนินการจัดส่งข้อมูลตาม (1) และ (2) ให้บริษัทหลักทรัพย์ภายในระยะเวลาเดียวกันกับที่ผู้รับผิดชอบในการดําเนินการมีหน้าที่ต้องจัดส่งข้อมูลดังกล่าวต่อผู้ลงทุนหรือหน่วยงานกํากับดูแลหลัก แล้วแต่กรณีข้อ ๘ ก่อนการขายหน่วยของโครงการจัดการลงทุนต่างประเทศ บริษัทหลักทรัพย์ต้องดําเนินการอย่างน้อยดังต่อไปนี้ (1) จัดส่งหรือแจกจ่ายข้อมูลดังต่อไปนี้ ที่มีสาระสําคัญไม่แตกต่างจากร่างที่ยื่นต่อสํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการตรวจสอบและการเปิดเผยรายชื่อหน่วยของโครงการจัดการลงทุนต่างประเทศ ให้แก่ผู้ลงทุน (ก) สรุปข้อมูลสําคัญเกี่ยวกับหน่วยของโครงการจัดการลงทุนต่างประเทศ (fact sheet) และรายงานประจําปี (ถ้ามี) (ข) ข้อมูลเปรียบเทียบระหว่างกฎเกณฑ์การจัดการโครงการจัดการลงทุนต่างประเทศตามกฎหมายหรือกฎเกณฑ์ของประเทศที่หน่วยงานกํากับดูแลหลักตั้งอยู่กับกฎเกณฑ์การจัดการกองทุนรวมที่ออกตามมาตรา 117 ในกรณีที่เป็นการขายหน่วยของโครงการจัดการลงทุนต่างประเทศให้แก่ผู้ลงทุนสถาบันหรือผู้ลงทุนรายใหญ่ (2) จัดให้มีข้อมูลประกอบการเสนอขายหน่วยของโครงการจัดการลงทุนต่างประเทศ ซึ่งได้จัดทําและแจกจ่ายในประเทศที่หน่วยงานกํากับดูแลหลักตั้งอยู่ โดยข้อมูลดังกล่าวให้เก็บไว้ ณ ที่ทําการหรือบนเว็บไซต์ของบริษัทหลักทรัพย์ และจัดส่งให้แก่ผู้ลงทุนเมื่อผู้ลงทุนร้องขอ ข้อ ๙ ในกรณีที่ผู้รับผิดชอบในการดําเนินการไม่ปฏิบัติตามข้อตกลงที่ทํากับบริษัทหลักทรัพย์ตามข้อ 7 ห้ามมิให้บริษัทหลักทรัพย์ให้บริการซื้อขายหน่วยของโครงการจัดการลงทุนต่างประเทศที่มีบุคคลดังกล่าวเป็นผู้รับผิดชอบในการดําเนินการอีกต่อไป ข้อ ๑๐ ให้บริษัทหลักทรัพย์จัดส่งข้อมูลและหนังสือรับรองที่ได้รับจากผู้รับผิดชอบในการดําเนินการตามข้อตกลงในข้อ 7 ภายในระยะเวลาดังต่อไปนี้ (1) ในกรณีที่เป็นข้อมูลตามข้อ 7(1) ให้บริษัทหลักทรัพย์ส่งข้อมูลดังกล่าวแก่สํานักงานภายในห้าวันทําการนับแต่วันที่ได้รับข้อมูลและหนังสือรับรองดังกล่าว (2) ในกรณีที่เป็นข้อมูลตามข้อ 7(2) ให้บริษัทหลักทรัพย์ส่งข้อมูลดังกล่าวแก่สํานักงานโดยไม่ชักช้าข้อ ๑๑ บริษัทหลักทรัพย์ต้องตรวจสอบดูแลให้พนักงานปฏิบัติตามประกาศนี้ และระเบียบวิธีปฏิบัติที่บริษัทหลักทรัพย์กําหนดขึ้นข้อ ๑๒ ในกรณีที่สํานักงานพบว่าบริษัทหลักทรัพย์ใดฝ่าฝืนหรือไม่ปฏิบัติตามประกาศนี้หรือตามระเบียบวิธีปฏิบัติที่บริษัทหลักทรัพย์กําหนดเพื่อให้เป็นไปตามประกาศนี้ หรือมีพฤติกรรมที่ไม่เหมาะสมในการทําหน้าที่ในการให้คําแนะนําการลงทุนและการให้บริการเกี่ยวกับการซื้อขายหน่วยของโครงการจัดการลงทุนต่างประเทศตามประกาศนี้ สํานักงานอาจสั่งให้บริษัทหลักทรัพย์นั้นแก้ไข กระทําการหรืองดเว้นการกระทําการใด ๆ เพื่อให้เป็นไปตามประกาศนี้ได้ข้อ ๑๓ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2557 เป็นต้นไปผู้มีอํานาจลงนาม - ประกาศ ณ วันที่ 2 มิถุนายน พ.ศ. 2557 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน